Skemmtiferðaskip leggur nú við Sauðárkrókshöfn en það er í fyrsta skipti sem skip af slíku tagi kemur þar við. Með þessu er verið að stuðlað að dreifa komu skemmtiferðaskipa um landið.
Skemmtiferðaskipið Hanseatic Nature lagðist að bryggju í Sauðárkrókshöfn rétt í þessu og er það í fyrsta skipti frá 1977 sem slíkt gerist. Heimamenn vona að koma skemmtiferðaskipa verði innspýting í ferðaþjónustu á svæðinu.
Skipakoman á sér langan aðdraganda sem rekja má aftur til ársins tvö þúsund og fimmtán, en kórónaveirufaraldurinn setti framkvæmdinni ákveðnar skorður. Heba Guðmundsdóttir, verkefnastjóri í atvinnu-, menningar- og kynningarmálum hjá sveitarfélaginu Skagafirði, segir skipakomur hafa í för með sér mikla möguleika fyrir byggðarlagið.
og við teljum þetta bara geta verið mjög flott fyrir ferðaþjónustuna í Skagafirði og ferðaþjónustuaðila í Skagafirði, lyftistöng til að fá hingað fleiri og laða hingað fleiri ferðamenn.
Mikilvægt sé að stuðla að því að dreifa komu skemmtiferðaskipa um landið.
það er orðið svolítið mikið af skipum sem eru að koma í höfn á sömu stöðunum á sama tíma sem er náttúrlega erfitt fyrir skipin líka að farþegarnir fái þá þjónustu sem þeir ætlast til þegar eru allt of margir farþegar í landi og okkur langar bara til að prufa að gá hvort þetta geti ekki gengið hér eins og annars staðar.
Hún segir mikla jákvæðni meðal bæjarbúa. Þeir hlakki til að sýna það sem bærinn hefur upp á að bjóða.
Skemmtiferðaskip lagðist að bryggju í Sauðárkrókshöfn í hádeginu, það er í fyrsta skipti í 45 ár sem skip af slíku tagi kemur þar við. Með þessu megi dreifa ferðamönnum víðar um landið.